ddrg/super_eurlex huggingface dataset:
KOMMISSIONENS DIREKTIV 96/28/EF af 10. maj 1996 om tilpasning til den tekniske udvikling af Rådets direktiv 76/116/EØF om indbyrdes tilnærmelse af medlemsstaternes lovgivning om gødning (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til Rådets direktiv 76/116/EØF af 18. december 1975 om indbyrdes tilnærmelse af medlemsstaternes lovgivning om gødning (1), senest ændret ved direktiv 89/530/EØF (2), særlig artikel 9, stk. 1 og

ud fra følgende betragtninger:

Ved traktatens artikel 7A etableres et område uden indre grænser med fri bevægelighed for varer, personer, tjenesteydelser og kapital;

i direktiv 76/116/EØF er der fastsat bestemmelser vedrørende markedsføring af EØF-gødninger på det indre marked;

det er nødvendigt at tilføje nye gødninger til bilag I til direktiv 76/116/EØF, så disse kan drage fordel af den EF-mærkning, der er åbnet mulighed for i bilag II til dette direktiv;

i meddelelse 94/C 138/04 (3) indføres en procedure, som bør følges af ethvert firma (fabrikant eller dennes repræsentant), som ønsker at gøre brug af den EF-mærkning, der er åbnet mulighed for i bilag II til direktiv 76/116/EØF, ved at indlevere en teknisk sagsmappe hos myndighederne i en medlemsstat, som refererer sagsmappen i arbejdsgruppen »Gødninger« under Europa-Kommissionen;

de i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af Direktiver, som tager sigte på at fjerne de tekniske hindringer for samhandelen i gødningssektoren -

UDSTEDT FØLGENDE DIREKTIV:

Artikel 1

I bilag I til direktiv 76/116/EØF foretages følgende ændringer:

1) Gødningen i bilag I til nærværende direktiv indsættes i del A, punkt 1, med titlen »Kvælstofgødninger«.

2) Gødningerne i bilag II til nærværende direktiv indsættes i del D med titlen »Gødninger indeholdende sekundære næringsstoffer«.

Artikel 2

Følgende produkt og tolerance indsættes under punkt A.1 i bilag III til direktiv 76/116/EØF:

>TABELPOSITION>

Artikel 3

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 31. maj 1997. De underretter straks Kommissionen herom.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 4

Dette direktiv er rettet til medlemsstaterne.

Udfærdiget i Bruxelles, den 10. maj 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 24 af 30. 1. 1976, s. 21.

(2) EFT nr. L 281 af 30. 9. 1989, s. 116.

(3) EFT nr. C 138 af 20. 5. 1994, s. 4.

BILAG I

BILAG I

>TABELPOSITION>

BILAG II

BILAG I

>TABELPOSITION>
RÅDETS DIREKTIV 96/30/EF af 13. maj 1996 om ændring af direktiv 94/80/EF om fastsættelse af de nærmere regler for valgret og valgbarhed ved kommunale valg for unionsborgere, der har bopæl i en medlemsstat, hvor de ikke er statsborgere

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 8 B, stk. 1,

under henvisning til forslag fra Kommissionen,

under henvisning til udtalelse fra Europa-Parlamentet (1),

under henvisning til udtalelse fra Det Økonomiske og Sociale Udvalg (2), og

ud fra følgende betragtninger:

Bilaget til Rådets direktiv 94/80/EF af 19. december 1994 om fastsættelse af de nærmere regler for valgret og valgbarhed ved kommunalvalg for unionsborgere, der har bopæl i en medlemsstat, hvor de ikke er statsborgere (3), indeholder en fortegnelse over primære lokale forvaltningsområder i hver enkelt medlemsstat;

efter Østrigs, Finlands og Sveriges tiltrædelse bør bilaget til direktiv 94/80/EF ændres, så det omfatter de primære lokale myndigheder i disse tre lande;

i henhold til akten vedrørende disse landes tiltrædelse gælder direktiv 94/80/EF for Ålandsøerne, hvor finske statsborgere, der ikke har regionalt borgerskab (hembygdsrätt), og statsborgere i andre medlemsstater er undergivet en betingelse hvad angår opholdsperiode for udøvelse af valgret og valgbarhed ved kommunale valg -

UDSTEDT FØLGENDE DIREKTIV:

Artikel 1

I bilaget til direktiv 94/80/EF tilføjes følgende:

»i Østrig:

Gemeinden, Bezirke in der Stadt Wien

i Finland:

kunta, kommun, kommun på Åland

i Sverige:

kommuner, landsting.«

Artikel 2

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 3

Dette direktiv er rettet til medlemsstaterne.

Udfærdiget i Bruxelles, den 13. maj 1996.

På Rådets vegne

S. AGNELLI

Formand

(1) EFT nr. C 65 af 4. 3. 1996, s. 201.

(2) Udtalelse afgivet den 29. februar 1996 (endnu ikke offentliggjort i Tidende).

(3) EFT nr. L 368 af 30. 12. 1994, s. 38.
RÅDETS DIREKTIV 96/17/EF af 19. marts 1996 om ændring af bilaget til direktiv 85/73/EØF om finansiering af veterinærundersøgelse og -kontrol af produkter af animalsk oprindelse, der er omhandlet i bilag A til direktiv 89/662/EØF og i direktiv 90/675/EØF

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 85/73/EØF af 29. januar 1985 om finansiering af veterinærundersøgelse og -kontrol af produkter af animalsk oprindelse, der er omhandlet i bilag A til direktiv 89/662/EØF og i direktiv 90/675/EØF (1), særlig artikel 6, stk. 2,

under henvisning til forslag fra Kommissionen (2), og

ud fra følgende betragtninger:

For fjerkrækød, der er omhandlet i direktiv 71/118/EØF (3), er den minimumsafgift, der skal opkræves for undersøgelse før og efter slagtning, fastsat indtil den 31. december 1995; Kommissionen har foreslået, at situationen bevares uændret;

Rådet har ikke færdigbehandlet dette forslag; de pågældende regler bør derfor forlænges som retsbevarende foranstaltning, indtil der er truffet endelig afgørelse i sagen -

UDSTEDT FØLGENDE DIREKTIV:

Artikel 1

I kapitel I, punkt 1, litra e), indledningen, i bilaget til direktiv 85/73/EØF erstattes »indtil den 31. december 1995« af »indtil den 30. juni 1996«.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Det finder anvendelse fra den 1. januar 1996.

Artikel 4

Dette direktiv er rettet til medlemsstaterne.

Udfærdiget i Bruxelles, den 19. marts 1996.

På Rådets vegne

W. LUCHETTI

Formand

(1) EFT nr. L 32 af 5. 2. 1985, s. 14. Direktivet er senest ændret ved direktiv 95/24/EF (EFT nr. L 243 af 11. 10. 1995, s. 14).

(2) EFT nr. C 12 af 17. 1. 1996, s. 13.

(3) EFT nr. L 55 af 8. 3. 1971, s. 23. Direktivet er senest ændret ved tiltrædelsesakten af 1994.
EUROPA-PARLAMENTET OG RÅDETS DIREKTIV 96/58/EF af 3. september 1996 om ændring af direktiv 89/686/EØF om indbyrdes tilnærmelse af medlemsstaternes lovgivninger om personlige værnemidler

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til Kommissionens forslag (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 B (3), og

ud fra følgende betragtninger:

I henhold til direktiv 89/686/EØF (4) skal alle personlige værnemidler (PV) være forsynet med CE-mærkning; ved siden af denne mærkning skal der som supplerende påskrift være angivet, hvilket år denne mærkning er blevet anbragt;

denne angivelse af året øger på ingen måde sikkerheden for brugeren af PV; oplysningen vil kunne forveksles med angivelse af sidste anvendelsesdato, som skal anbringes på alle PV, som er udsat for ældning;

anbringelsen af denne angivelse af året er en belastning for fabrikanterne af PV; udgifterne hertil er langtfra ubetydelige;

under hensyn til nærhedsprincippet kan en forenkling for fabrikanterne ved at ophæve kravet om, at det skal angives, hvilket år CE-mærkningen er blevet anbragt, kun gennemføres ved et direktiv, der ændrer direktiv 89/686/EØF -

UDSTEDT FØLGENDE DIREKTIV:

Artikel 1

I bilag IV i direktiv 89/686/EØF udgår følgende tekst:

»Supplerende påskrifter:

- De to sidste cifre i årstallet for det år, hvor »CE-mærkningen« er blevet anbragt; denne påskrift kræves ikke for de i artikel 8, stk. 3, omhandlede PV.«

Artikel 2

1. Medlemsstaterne vedtager og offentliggør inden den 1. januar 1997 de love og administrative bestemmelser, der er nødvendige for at efterkomme dette direktiv. De underretter straks Kommissionen herom.

De anvender disse bestemmelser fra den 1. januar 1997.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 3. september 1996.

På Europa-Parlamentets vegne

K. HÄNSCH

FormandPå Rådets vegne

I. YATES

Formand

(1) EFT nr. C 23 af 27. 1. 1996, s. 6.

(2) EFT nr. C 97 af 1. 4. 1996, s. 8.

(3) Europa-Parlamentets udtalelse af 22. maj 1996 (EFT nr. C 166 af 10. 6. 1996, s. 60), Rådets fælles holdning af 10. juni 1996 (EFT nr. C 220 af 29. 7. 1996, s. 11) og Europa-Parlamentets afgørelse af 17. juli 1996 (EFT nr. C 261 af 9. 9. 1996).

(4) EFT nr. L 399 af 30. 12. 1989, s. 18. Direktivet er ændret ved direktiv 93/68/EØF (EFT nr. L 220 af 30. 8. 1993, s. 1) og 93/95/EØF (EFT nr. L 276 af 9. 11. 1993, s. 11).
KOMMISSIONENS DIREKTIV 96/39/EF af 19. juni 1996 om ændring af Rådets direktiv 93/75/EØF om mindstekrav til skibe, som er på vej til eller fra Fællesskabets søhavne med farligt eller forurenende gods (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/75/EØF af 13. september 1993 om mindstekrav til skibe, som er på vej til eller fra Fællesskabets søhavne med farligt eller forurenende gods (1), særlig artikel 11, og

ud fra følgende betragtninger:

I henhold til direktiv 93/75/EØF, artikel 2, litra e), f), g) og h), forstås i direktivet ved Marpol-konventionen, IMDG-koden, IBC-koden og IGC-koden disse tekster, således som de er udformet ved direktivets vedtagelse;

siden direktiv 93/75/EØF trådte i kraft er Marpol-konventionen, IMDG-koden, IBC-koden og IGC-koden blevet ændret; ændringerne til Marpol-konventionen, som er vedtaget ved IMO-resolution MEPC.55(33) trådte i kraft den 2. august 1994; ændring nr. 27-1994 til IMDG-koden skulle gennemføres af de regeringer, der er medlemmer af IMO, senest den 1. januar 1995; ændringerne til IBC-koden, vedtaget ved resolution MEPC.55(33) og MSC.28(61), og til IGC-koden, vedtaget ved resolution MSC.30(61), trådte i kraft den 1. juli 1994;

disse ændringer bør indarbejdes i direktivet;

de i dette direktiv fastsatte foranstaltninger er i overensstemmelse med udtalelse fra det i direktiv 93/75/EØF, artikel 12, omhandlede udvalg -

UDSTEDT FØLGENDE DIREKTIV:

Artikel 1

I artikel 2, litra e), f), g) og h) i direktiv 93/75/EØF ændres udtrykket »således som den er udformet ved direktivets vedtagelse« til udtrykket »således som den er udformet den 1. januar 1996«.

Artikel 2

1. Medlemsstaterne vedtager de nødvendige love og administrative bestemmelser for at efterkomme dette direktiv senest tolv måneder efter dets bekendtgørelse. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelse i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 19. juni 1996.

På Kommissionens vegne

Neil KINNOCK

Medlem af Kommissionen

(1) EFT nr. L 247 af 5. 10. 1993, s. 19.
KOMMISSIONENS DIREKTIV 96/89/EF af 17. december 1996 om ændring af direktiv 95/12/EF om gennemførelsesbestemmelser til Rådets direktiv 92/75/EØF for så vidt angår energimærkning af vaskemaskiner (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/75/EØF af 22. september 1992 om angivelse af husholdningsapparaters energi- og ressourceforbrug ved hjælp af mærkning og standardiserede vareoplysninger (1), særlig artikel 9 og 12,

under henvisning til Kommissionens direktiv 95/12/EF af 23. maj 1995 om gennemførelsesbestemmelser til Rådets direktiv 92/75/EØF om energimærkning af vaskemaskiner (2), og

ud fra følgende betragtninger:

Nuværende målemetoder og oplysninger tillader ikke en hensigtsmæssig mærkning af vaskemaskiner, som ikke har en indbygget vandvarmer; sådanne apparater er derfor ikke omfattet af direktiv 95/12/EF;

de i dette direktiv fastsatte foranstaltninger er i overensstemmelse med udtalelse fra det udvalg, der er nedsat i henhold til artikel 10 i direktiv 92/75/EØF -

UDSTEDT FØLGENDE DIREKTIV:

Artikel 1

I artikel 1, stk. 1, i direktiv 95/12/EF, tilføjes følgende til listen over typer af husholdningsvaskemaskiner, som ikke er omfattet af direktivet:

»- indtil den 30. juni 1998, maskiner uden indbygget vandvarmer.«

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 15. april 1997. De underretter straks Kommissionen herom. De anvender disse bestemmelser fra den 15. maj 1997.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne giver Kommissionen meddelelse om alle foranstaltninger, de træffer på dette direktivs område.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 17. december 1996.

På Kommissionens vegne

Christos PAPOUTSIS

Medlem af Kommissionen

(1) EFT nr. L 297 af 13. 10. 1992, s. 16.

(2) EFT nr. L 136 af 21. 6. 1995, s. 1.
KOMMISSIONENS DIREKTIV 96/87/EF af 13. december 1996 om tilpasning til den tekniske udvikling af Rådets direktiv 96/49/EF om indbyrdes tilnærmelse af medlemsstaternes lovgivning om jernbanebefordring af farligt gods (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/49/EF af 23. juli 1996 om indbyrdes tilnærmelse af medlemsstaternes lovgivning om jernbanebefordring af farligt gods (1), særligt artikel 8, og

ud fra følgende betragtninger:

Reglementet for international befordring af farligt gods med jernbane, almindeligvis benævnt RID, som ændret, bør tilføjes som bilag til direktiv 96/49/EF og gælde ikke blot for grænseoverskridende transport, men også for transport inden for de enkelte medlemsstater;

bilaget til direktiv 96/49/EF indeholder RID, i udgaven gældende fra den 1. januar 1995;

RID ajourføres hvert andet år, og en ændret udgave heraf vil derfor træde i kraft den 1. januar 1997;

i medfør af artikel 8 vedtages de ændringer, der måtte være nødvendige for at tilpasse direktivet til den videnskabelige og tekniske udvikling på de af direktivet omfattede områder med henblik på at bringe det i overensstemmelse med de nye regler, efter proceduren i artikel 9;

det er nødvendigt at tilpasse sektoren til de nye RID-regler og derfor også nødvendigt at ændre bilaget til direktiv 96/49/EF;

de i dette direktiv fastsatte foranstaltninger er i overensstemmelse med udtalelse fra det i artikel 9 i direktiv 96/49/EF omhandlede udvalg -

UDSTEDT FØLGENDE DIREKTIV:

Artikel 1

Bilaget til direktiv 96/49/EF affattes således:

»Bilaget omfatter bestemmelserne i »det internationale reglement for befordring af farligt gods med jernbane« (RID), der optræder som bilag I til appendiks B til COTIF, udgave gældende fra den 1. januar 1997, dog således at udtrykkene »kontraherende part« og »staterne eller jernbanerne« erstattes med »medlemsstat««.

NB: »Udgaverne af RID på de officielle fællesskabssprog offentliggøres, så snart der foreligger en kodificeret tekst«.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. januar 1997. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft dagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 13. december 1996.

På Kommissionens vegne

Neil KINNOCK

Medlem af Kommissionen

(1) EFT nr. L 235 af 17. 9. 1996, s. 25.
KOMMISSIONENS DIREKTIV 96/78/EF af 6. december 1996 om ændring af visse bilag til Rådets direktiv 77/93/EØF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), senest ændret ved Kommissionens direktiv 96/14/EF (2), særlig artikel 13, andet afsnit, fjerde led, og

ud fra følgende betragtninger:

Der bør træffes foranstaltninger til at beskytte Fællesskabet mod Tilletia indica Mitra, som hidtil ikke vides at forekomme i Fællesskabet;

foranstaltningerne bør omfatte bestemmelser med hensyn til frø af slægterne Triticum, Secale og X Triticosecale med oprindelse i tredjelande, hvor Tilletia indica Mitra vides at forekomme;

de relevante bilag til direktiv 77/93/EØF bør følgelig ændres i overensstemmelse hermed;

de i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -

UDSTEDT FØLGENDE DIREKTIV:

Artikel 1

Direktiv 77/93/EØF ændres som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. januar 1997. De underretter straks Kommissionen herom.

Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler straks Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom.

Artikel 3

Dette direktiv træder i kraft dagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 6. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 26 af 31. 1. 1977, s. 20.

(2) EFT nr. L 68 af 19. 3. 1996, s. 24.

BILAG

1. I bilag I, del A, afsnit I, litra c), indsættes efter punkt 15 følgende som punkt 15.1:

»15.1. Tilletia indica Mitra«

2. I bilag IV, del A, afsnit I, indsættes efter punkt 52 følgende som punkt 53 og 54:

>TABELPOSITION>

3. I bilag V, del B, afsnit I, punkt 1, indsættes følgende efter »og Uruguay«:

»slægterne Triticum, Secale og X Triticosecale fra Afghanistan, Indien, Irak, Mexico, Nepal, Pakistan og USA«

4. I bilag V, del B, afsnit I, indsættes efter punkt 7 følgende som punkt 8:

»8. Kerner af slægterne Triticum, Secale og X Triticosecale med oprindelse i Afghanistan, Indien, Irak, Mexico, Nepal, Pakistan og USA«